การปรับปรุงหลักสูตรที่ผ่านมา ยังทำได้จำกัด เป็นการปรับตามกรอบโครงสร้างและรายวิชาเดิม การปรับปรุงหลักสูตรจะเน้นจัดลำดับเนื้อหา/รายวิชา การเพิ่ม/ลดรายวิชา เมื่อประเมินตามการผลสอบในการทดลองสอบเพื่อขอรับใบประกอบวิชาชีพการสัตวแพทย์ของนักศึกษาชั้นปีที่ 5 ที่ผ่านมา ซึ่งพบว่าจำนวนนักศึกษาสอบผ่านไม่ถึงร้อยละ 50 ในการสอบหมวดที่ 2 และไม่ถึงร้อยละ 40 ในการสอบหมวดที่ 3

เมื่อประเมินตามการผลสอบในการทดลองสอบเพื่อขอรับใบประกอบวิชาชีพการสัตวแพทย์ของนักศึกษาชั้นปีที่ 5 ที่ผ่านมาแล้ว พบว่า การปรับปรุงหลักสูตรอาจต้อง ปรับลดรายวิชาศึกษาทั่วไป ทางกลุ่มสังคม และเพิ่มวิชาศึกษาทั่วไปทางกลุ่มวิทยาศาสตร์ให้มากขึ้น ปรับเพิ่มรายวิชาคลินิกปฏิบัติ และเรียนเร็วขึ้น เพื่อให้นักศึกษาได้มีประสบการทางคลินิก นักศึกษาสามารถมองเห็นความจำเป็นของทฤษฎีและการนำไปใช้ประโยชน์ทางคลินิก ส่งผลให้การเรียนวิชาต่างๆมีประสิทธิภาพมากขึ้นซึ่งจะเป็นประโยชน์ในการสอบใบประกอบวิชาชีพ และมีผลสัมฤทธิ์การเรียนรู้ที่ดีขึ้น